Kamu bisa jelasin ke aku soal Edmund Chong Ket Wah dalam bahasa melayu?

Datuk Ir. Edmund Chong Ket Wah @ Chong Ket Fah   ()  (9 April 1956–9 Oktober 2010) merupakan ahli politik Malaysia dari Parti Bersatu Sabah (PBS), sebuah parti komponen Barisan Nasional. Beliau adalah Ahli Parlimen bagi kawasan Batu Sapi apabila memenanginya dalam Pilihan Raya Umum Malaysia 2004 tanpa bertanding dan Pilihan Raya Umum Malaysia 2008 mengalahkan calon bebas. Beliau juga memegang jawatan ketua bahagian Elopura dan bendahari agung PBS.

Chong dilahirkan pada 9 April 1956 di Sandakan dan merupakan seorang jurutera mekanikal bertauliah dan jurutera perunding. Beliau juga merupakan pengerusi Lembaga Pelesenan Kenderaan Perdagangan Negeri Sabah. Beliau meninggal dunia pada usia 54 tahun di dalam satu kemalangan jalanraya apabila motosikalnya bertembung dengan sebuah kereta di jalan Sembulan-Tanjung Aru, Kota Kinabalu, Sabah pada 9 Oktober 2010.